Anders Noddeland

Anders Tjøstolvsen Noddeland (1885–1960) var en bonde og Venstre-politiker fra Austre Moland utenfor Arendal. Han var stortingsrepresentant for Aust-Agder i én periode 1945–1949, og ordfører i Austre Moland 1922–1939. 

Han gikk på landbruksskole vinteren 1904-1905, og drev som bonde på farsgården fra 1918 til 1954.  

Han satt i kommunestyret fra 1919, og ble valgt til ordfører i neste periode. Han var også fylkesordfører i Aust-Agder fra 1934 til 1939, på den tiden besto fylkestinget av ordførerne fra kommunene i fylket. Han ble valgt til stortingsmann i 1945, men ble i 1949 erstattet av Einar Iveland. Som taler i Stortinget ble han beskrevet som «småkoselig sørlandsk … men underfundig.»

Han var også fylkesrevisor i Aust-Agder fra 1926 til 1942 og deretter fullmektig samme sted til 1945. Han hadde ellers mange tillitsverv; blant annet som formann i bygdeboknemnda, og som formann i Aust-Agder landbruksselskap til 1939-41 og 1945-54 og formann i styret for landbruksskolene i Aust-Agder 1945–1955.

Han var tildelt KS-medaljen og Aust-Agder landbruksselskaps hederstegn.

 Referanser 

 Eksterne lenker 


Kategori:Venstre-ordførere i Aust-Agder
Kategori:Stortingsrepresentanter 1945–1949
Kategori:Stortingsrepresentanter for Aust-Agder
Kategori:Stortingsrepresentanter fra Venstre
Kategori:Personer fra Arendal kommune
Kategori:Ordførere i Austre Moland